Gunnar Press
Gunnar Press (sündinud 5. augustil 1957 Tallinnas) on eesti spordiajakirjanik ja kirjanik. Lõpetas 1975. aastal Tallinna 37. Keskkooli ja 1980. aastal Tallinna Polütehnilise Instituudi majandusteaduskonna. Töötas 1975–1983 Noorte Hääle korrespondendina ja 1983–1990 osakonnajuhatajana. 1990–1995 oli Päevalehe ja 1995–1999 Eesti Päevalehe spordiosakonna juhataja ning 1999–2006 Õhtulehe ja SL Õhtulehe spordiosakonna juhataja. 2006–2008 Õhtulehe erikorrespondent ja alates 2009. aastast vabakutseline spordikirjutaja.